Banjaran Tahan

Banjaran Tahan merupakan banjaran gunung yang terletak di negeri Pahang dan Kelantan, Malaysia. Banjaran ini bersama dengan Banjaran Titiwangsa di arah barat dan Banjaran Pantai Timur membentuk sambungan paling selatan dari rangkaian Banjaran Tanah Seri yang lebih besar. Puncak gunung tertinggi yang sama dengan namanya, Gunung Tahan, yang merupakan gunung tertinggi di Semenanjung Malaysia dan seluruh Banjaran Tanah Seri, dengan ketinggian 2,187 meter dari paras laut. Banjaran ini akan terus menghala ke arah selatan sehingga ia terputus akibat aliran Sungai Rompin. Apabila terputus banjaran ini, ianya akan membentuk rabung rendah di sepanjang tengah negeri Johor arah timur sehingga Bukit Faber di Singapura.Pengarah Pemetaan Negara Malaysia (PPNM); Direktorat Pemetaan Negara Malaysia (DPNM). Semenanjung Malaysia, 1. Edisi 8-PPNM. Tahun 1992. Peta Tematik Jenis Fizikal. Siri 1307: Malaysia berskala 1:750 000.

Banjaran ini terbentuk daripada batuan enapan kuarzit konglomerat, batu pasir dan syal serta ia telah banyak kali mengalami proses lipatan. Di sesetengah kawasan bahagian banjaran ini, ketahanan kuarzit terhadap luluh hawa yang telah mewujudkan satu permukaan berceranggah serta menghasilkan tebing-tebing tinggi.

 Rujukan 

T